Þórir Haraldsson formaður framkvæmdanefndar unglingalandsmóts UMFÍ á Selfossi segir að íþróttahreyfingin á Selfossi hafi orðið af tugum milljóna króna. Unglingalandsmótinu var frestað annað árið í röð.
Skipuleggjendur Druslugöngunnar hafa ekki gefið upp von um að gangan verði síðar á árinu.
Fjölmargir viðburðir voru slegnir af eftir tíðindi gærdagsins. Fjölskylduhátíðin ein með öllu á Akureyri, Þjóðhátíðinni í Vestmannaeyjum, Berjadögum á Ólafsfirði svo einhverjar hátíðir séu nefndar.
Druslugangan, samstöðuganga með þolendum kynferðisofbeldis, átti að vera í dag í 10. sinn. Skipuleggjendur ákváðu að hætta við gönguna þrátt fyrir að samkomutakmarkanir taki ekki gildi fyrr en á miðnætti
Segir Eva Sigurðardóttir sem er í skipulagsteymi Druslugöngunnar. Ætlunin var að ganga einnig á Húsavík og á Bræðslunni á Borgarfirði eystra. Eva segir það ákvörðun skipuleggjenda á þeim stöðum hvort gangan verði. Eva segir það enn ekki ljóst hvort gangan verði síðar á þessu ári.
Ekkert verður af Unglingalandsmótinu sem vera átti á Selfossi um Verlunarmannahelgina. Mótinu var frestað í fyrra og Þórir Haraldsson formaður framkvæmdanefndar segir það mikið áfall og þurfa að fresta mótinu.
Þórir segir að áhugi á mótinu hafi verið mikill og mótshaldarar voru tilbúnir til að taka við allt að þrjú þúsund keppendum.
Fjölmargir sjálfboðaliðar hafa unnið að undirbúningi landsmótsins og aflað í leiðinni tekjur fyrir sín íþróttafélög á Suðurlandi.
Þetta er náttúrulega geysileg vinna sem farin er í súginn.